Afgørelse truffet af Det Blandede EØS-udvalg

nr. 112/2002

af 27. september 2002

om ændring af bilag I (dyre- og plantesundhed) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag I til aftalen blev ændret ved afgørelse nr. 78/2002 truffet af Det Blandede EØS-udvalg den 25. juni 2002(1).

(2) Fire retsakter om kontrolanliggender, kontrolforanstaltninger - dvs. sygdomsanmeldelse - og dyresundhed - dvs. handel med og markedsføring af animalske produkter - skal indarbejdes i aftalen.

(3) Kommissionens beslutning 2001/618/EF ophæver beslutning 93/24/EØF og 93/244/EØF, som er indarbejdet i aftalen, og som derfor udgår af aftalen.

(4) Denne afgørelse finder ikke anvendelse på Island og Liechtenstein -

TRUFFET FØLGENDE AFGØRELSE:

Artikel 1

Kapitel I i bilag I til aftalen ændres som anført i bilaget til denne afgørelse.

Artikel 2

Teksterne til beslutning 2001/525/EF(2), 2001/577/EF(3), 2001/618/EF(4) og 2001/660/EF(5) på norsk, som offentliggøres i EØS-tillægget til De Europæiske Fællesskabers Tidende, er autentiske.

Artikel 3

Denne afgørelse træder i kraft den 28. september 2002, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(6).

Artikel 4

Denne afgørelse offentliggøres i De Europæiske Fællesskabers Tidendes EØS-afsnit og EØS-tillæg.

Udfærdiget i Bruxelles, den 27. september 2002.

På Det Blandede EØS-udvalgs vegne

Gunnar Snorri Gunnarsson

Formand

(1) EFT L 266 af 3.10.2002, s. 22.

(2) EFT L 190 af 12.7.2001, s. 24.

(3) EFT L 203 af 28.7.2001, s. 27.

(4) EFT L 215 af 9.8.2001, s. 48.

(5) EFT L 232 af 30.8.2001, s. 23.

(6) Ingen forfatningsmæssige krav angivet.

BILAG

Til afgørelse truffet af Det Blandede EØS-udvalg nr. 112/2002

1. Følgende punkt indsættes efter punkt 13 (Kommissionens beslutning 2001/399/EF) i del 1.2 i afsnittet "RETSAKTER, SOM EFTA-STATERNE OG EFTA-TILSYNSMYNDIGHEDEN SKAL TAGE BEHØRIGT HENSYN TIL":

"14. 32001 D 0577: Kommissionens beslutning 2001/577/EF af 25. juli 2001 om fastsættelse af datoen for, hvornår forsendelse af kvægprodukter fra Portugal under den datobaserede eksportordning kan begynde i henhold til artikel 22, stk. 2, i beslutning 2001/376/EF (EFT L 203 af 28.7.2001, s. 27)."

2. Følgende led indsættes i punkt 13 (Kommissionens beslutning 2000/112/EF) i del 3.2:

"- 32001 D 0660: Kommissionens beslutning 2001/660/EF af 6. august 2001 (EFT L 232 af 30.8.2001, s. 23)."

3. Følgende indsættes i punkt 12 (Kommissionens beslutning 2000/680/EF) i del 3.2 i afsnittet "RETSAKTER, SOM EFTA-STATERNE OG EFTA-TILSYNSMYNDIGHEDEN SKAL TAGE BEHØRIGT HENSYN TIL":

", ændret ved:

- 32001 D 0525: Kommissionens beslutning 2001/525/EF af 28. juni 2001 (EFT L 190 af 12.7.2001, s. 24)."

4. Følgende punkt indsættes efter punkt 63 (Kommissionens beslutning 2001/183/EF) i del 4.2:

"64. 32001 D 0618: Kommissionens beslutning 2001/618/EF af 23. juli 2001 om supplerende garantier med hensyn til Aujeszkys sygdom i medlemsstaternes samhandel med svin, om kriterier for de oplysninger, der skal gives om sygdommen, og om ophævelse af beslutning 93/24/EØF og 93/244/EØF (EFT L 215 af 9.8.2001, s. 48)."

5. Teksterne i punkt 9 (Kommissionens beslutning 93/24/EØF) og 19 (Kommissionens beslutning 93/244/EØF) i del 4.2 udgår.